Държавен вестник, бр. 22, 2009 г., стр. 3

Б Р О Й  22
Д Ъ Р Ж А В Е Н   В Е С Т Н И К
С Т Р .  3
“3. по предложение на генералния директор
след проведен конкурс назначава и освобожда-
ва заместник-генералните директори и главния
ревизор по безопасността;”.
§ 4. В чл. 33, ал. 2 думите “за срока на валид-
ност на лицензията на превозвача” се заличават.
§ 5. В чл. 54 се правят следните изменения и
допълнения:
1. В ал. 2 изречение второ се изменя така:
“Договорът се сключва за срок до 15 години,
под условие, че превозвачът ще поддържа ва-
лидна лицензия, и се актуализира ежегодно.”
2. Създава се нова ал. 4:
“(4) Възлагането на обществени превозни
услуги се извършва при спазване изисквания-
та на Регламент (ЕО) № 1370/2007 на Европейс-
кия парламент и на Съвета от 23 октомври
2007 г. относно обществените услуги за пътни-
чески превоз с железопътен и автомобилен
транспорт и за отмяна на регламенти (ЕИО)
№ 1191/69 и (ЕИО) № 1107/70 на Съвета (ОВ, L
315/1 от 3 декември 2007 г.).”
3. Досегашната ал. 4 става ал. 5.
§ 6. Член 115в се отменя.
§ 7. В чл. 119 думите “министъра на транс-
порта или от упълномощено от него длъжност-
но лице от” се заменят с “изпълнителния ди-
ректор на”.
§ 8. Създават се чл. 136—138:
“Чл. 136. (1) Наказва се с имуществена сан-
кция от 5000 до 50 000 лв. железопътен превоз-
вач или управител на инфраструктурата, който
не е изпълнил свое задължение или по друг
начин е третирал несправедливо, дискримини-
рал или засегнал друг превозвач.
(2) Наказанието по ал. 1 се налага, когато
неизпълнението на задължението или засяга-
нето на превозвача е свързано с някои от след-
ните документи или обстоятелства:
1. доклада за фактическото състояние на
железопътната инфраструктура, или
2. процедурата за разпределение на капаци-
тета на железопътната инфраструктура;
3. прилагането на Тарифата за инфраструк-
турните такси, събирани от управителя на же-
лезопътната инфраструктура (обн., ДВ, бр. 1 от
2002 г.; изм., бр. 49 от 2002 г., бр. 71 от 2004 г. и
бр. 105 от 2006 г.);
4. договорите за достъп до и използване на
инфраструктурата;
5. сертификата за безопасност, прилагането
и мониторинга на стандартите и правилата за
безопасност.
(3) Наказанието по ал. 1 се налага след про-
верка, извършена от Изпълнителна агенция
“Железопътна администрация” по нейна ини-
циатива или след подадена жалба за несправед-
ливо третиране, дискриминиране или засягане
по какъвто и да е друг начин на превозвач.
Чл. 137. Наказва се с глоба от 500 до 5000 лв.
или с имуществена санкция от 5000 до 15 000 лв.
лице, което не изпълни в определения срок за-
дължението си за предоставяне на информация,
поискана от Изпълнителна агенция “Железо-
пътна администрация” за капацитета на желе-
зопътната инфраструктура и начина за негово-
то разпределяне, референтния документ, пре-
доставянето на услуги, разходите за инфра-
структурата и всички други данни и факти, свър-
зани с прилагането на Директива 2001/14/ЕО на
Европейския парламент и на Съвета от 26 фев-
руари 2001 г. за разпределяне капацитета на
железопътната инфраструктура и събиране на
такси за ползване на железопътна инфраструк-
тура и за сертифициране за безопасност.
Чл. 138. Наказва се с глоба от 1000 до
10 000 лв. или с имуществена санкция от 5000
до 30 000 лв. лице, което не изпълни задължи-
телно предписание, издадено от служителите
по чл. 117, ал. 2, или разпореждане, издадено от
изпълнителния директор на Изпълнителна аген-
ция “Железопътна администрация” в рамките
на неговите правомощия.”
§ 9. В допълнителните разпоредби се създа-
ва т. 39:
“39. “Лице за оценяване на съответствието
(нотифициран орган)” е орган, който отговаря
за оценката на съответствието или годността
за употреба на съставните елементи на опера-
тивната съвместимост, или за преценка на
оценка по “ЕО”—процедура за проверка на под-
системите.”
Заключителна разпоредба
§ 10. Разпоредбата на § 5, т. 2 относно чл. 54,
ал. 4 влиза в сила от 3 декември 2009 г.
Законът е приет от 40-то Народно събрание
на 12 март 2009 г. и е подпечатан с официалния
печат на Народното събрание.
За председател на Народното събрание:
Любен Корнезов
3912
УКАЗ № 65
На основание чл. 98, т. 4 от Конституцията
на Република България
П О С Т А Н О В Я В А М :
Да се обнародва в “Държавен вестник” За-
конът за ратифициране на Споразумението
между Република България и Комисията на Ев-
ропейските общности от името на Европейска-
та общност, изменящо Годишното финансово
споразумение 2006 г. по програма САПАРД
(Специална присъединителна програма за раз-
витие на земеделието и селските райони в Ре-
публика България), приет от ХL Народно съб-
рание на 13 март 2009 г.
Издаден в София на 16 март 2009 г.
Президент на републиката: Георги Първанов
Подпечатан с държавния печат.
Министър на правосъдието: Миглена Тачева